

**H O T Ă R Â R E**

**privind alocarea unor sume din fondul de rezervă**

**al bugetului local al Judeţului Cluj în anul 2023**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 146 din 28.07.2023 privind alocarea unor sume din fondul de rezervă al bugetului local al Judeţului Cluj în anul 2023, propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare nr. 30.790/28.07.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 30.791/28.07.2023 şi de Avizul cu nr. 30.790 din 31.07.2023 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* adresa Primarului Comunei Mociu nr. 5667/26.107.2023, înregistrată la Consiliul Județean Cluj sub nr. 30.618/ 27.07.2023;
* adresa Primarului Comunei Cojocna nr. 5746/26.07.2023, înregistrată la Consiliul Județean Cluj sub nr. 30.588/ 27.07.2023;
* adresa Primarului Comunei Cătina nr. 2648/26.07.2023, înregistrată la Consiliul Județean Cluj sub nr. 30.580/ 26.07.2023;
* adresa Primarului Comunei Așchileu nr. 3312/26.07.2023, înregistrată la Consiliul Județean Cluj sub nr. 30.577/ 26.07.2023;
* adresa Primarului Comunei Borșa nr. 4252/27.07.2023, înregistrată la Consiliul Județean Cluj sub nr. 30.691/ 27.07.2023;

Luând în considerare dispozițiile art. 123 - 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 36 alin. (1) din Legea privind finanţele publice locale nr. 273/2006, cu modificările şi completările ulterioare;
* Hotărârii Consiliului Județean Cluj nr. 14/2023 privind aprobarea bugetului general propriu al Județului Cluj pe anul 2023, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin.(1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare*;*

 **hotărăşte:**

**Art. 1.** Se aprobă alocarea sumei de184 mii lei, din fondul de rezervă al bugetului local al Județului Cluj pe anul 2023, pentru Comuna Mociu în vederea eliminării efectelor produse de calamitățile naturale, respectiv pentru finanțarea Proiectului *”*Desființare Corp C1 Școala cu clasele V - VIII Mociu din Judeţul Cluj”.

**Art. 2.** Se aprobă alocarea sumei de300 mii lei, din fondul de rezervă al bugetului local al Județului Cluj pe anul 2023, pentru Comuna Cojocna în vederea eliminării efectelor produse de calamitățile naturale, respectiv pentru finanțarea lucrărilor de reabilitare și redimensionare a sistemului de canalizare și preluare a apelor pluviale pe străzile Meșterilor și Lăutari din satul Cojocna, Comuna Cojocna, Județul Cluj.

**Art. 3.** Se aprobă alocarea sumei de127 mii lei, din fondul de rezervă al bugetului local al Județului Cluj pe anul 2023, pentru Comuna Cătina în vederea eliminării efectelor produse de calamitățile naturale, respectiv pentru repararea acoperișului clădirii fostei școli gimnaziale din localitatea Feldioara, Comuna Cătina, Județul Cluj.

**Art. 4.** Se aprobă alocarea sumei de48 mii lei, din fondul de rezervă al bugetului local al Județului Cluj pe anul 2023, pentru Comuna Așchileu în vederea eliminării efectelor produse de calamitățile naturale, respectiv pentru repararea interiorului Școlii Gimnaziale cu clasele I-VIII Așchileu Mare, Județul Cluj.

**Art. 5.** Se aprobă alocarea sumei de56 mii lei, din fondul de rezervă al bugetului local al Județului Cluj pe anul 2023, pentru Comuna Borșa în vederea eliminării efectelor produse de calamitățile naturale, respectiv pentru reparații la căminului cultural, la Biserica Ortodoxă ”Sfinții Arhangheli Mihail și Gavril” și la Biserica Greco-Catolică ”Înălțarea Sfintei Cruci” din Comuna Borșa, Județul Cluj.

**Art. 6.** Până la data de 15 decembrie 2023 comunele Mociu, Cojocna, Cătina, Așchileu și Borșa vor prezenta un raport de justificare a utilizării fondurilor alocate potrivit prevederilor prezentei hotărâri.

**Art. 7. (1)** Fondurile alocate conform prevederilor prezentei hotărâri vor fi utilizate numai în scopul pentru care au fost acordate.

**(2)** În cazul neutilizării acestor fonduri până la data de 15 decembrie 2023, sumele alocate se vor restitui către bugetul Județului Cluj, până cel târziu la data de 22 decembrie 2023.

**Art. 8.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Generală Buget-Finanțe, Resurse Umane, în colaborare cu Comunele Mociu, Cojocna, Cătina, Așchileu și Borșa.

**Art. 9.** Prezenta hotărâre se comunică Direcţiei Generale Buget-Finanţe, Resurse Umane; Comunei Mociu; Comunei Cojocna; Comunei Cătina; Comunei Așchileu; Comunei Borșa, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro"

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 150 din 31 iulie 2023**

*Prezenta hotărâre a fost adoptată cu 28 de voturi “pentru”, iar cinci membri ai Consiliului județean nu au votat, fiind astfel respectate prevederile legale privind majoritatea de voturi necesară.*